- Hindi News
- National
- तानों से परेशान पत्नी मायके गई, परामर्श केंद्र ने कराई सुलह, अब रहेगी पति संग
तानों से परेशान पत्नी मायके गई, परामर्श केंद्र ने कराई सुलह, अब रहेगी पति संग
भास्कर संवाददाता | सोहागपुर
बेरोजगार पति के तंग हालात और देवर के तानों से तंग आकर मंजू अहिरवार पुत्री शोभाराम अहिरवार ने मायके चली गई। मंजू मायके सेमरी हरचंद में रहने लगी। पति हरीश परिहार ने परामर्श केंद्र की शरण ली। हरीश नगर निगम भोपाल में नौकरी करता था। किसी वजह से नौकरी छूट गई। वह प|ी संग गांव चकावली जिला रायसेन लौट आया। मामला परामर्श केंद्र तक पहुंचा। दोनों ने एकसाथ रहने की सहमति दी और घर लौट गए। यूं कि पति बेरोजगार हो गया। गांव वापस आया तो देवर का दबदबा था। देवर खेती-किसानी से जीवनयापन कर रहा था। वह मुखिया समझता था। उसने भाई सहित भावी मंजू पर दबाव बनाया। आए दिन ताने देना उसकी दिनचर्या में शामिल हो गया। एक दिन मंजू दुखी होकर मायके लौट गई। उसने ससुराल जाने से इंकार कर दिया। बात बढ़ी तो तलाक तक पहुंच गई। एसडीओपी अर्जुनलाल उइके के निर्देशन में परामर्श केंद्र के ओपी आचार्य, सैय्यद इलियास, हेमलता सोनी, संगीता खनूजा और शशिकला सोनी ने दोनों पक्षों को समझाइश दी। दोनों ने हालात कैसे भी हों, एक साथ रहने की मंशा जाहिर की। दोनों अपने गांव चकावली चले गए।
tgl_Latn sot_Latn hin_Deva hin_Deva bho_Deva hin_Deva